internet vaartha 181 Views
హైదరాబాద్‌ : దేశంలో రెండో అతిపెద్ద నెట్‌వర్క్‌ ఉన్న వొడా ఫోన్‌ కొత్తగా యువతరం కోసం వొడాఫోన్‌యు ప్రవేశపెట్టింది. ఎపి తెలంగాణహెడ్‌ రోహితట్యాండన్‌ మాట్లాడుతూ దేశవ్యాప్తంగా 4జినెట్‌ వర్క్‌ తొమ్మిదిసర్కిళ్లలో ప్రారంభించనున్నట్లు తెలిపారు. ఇప్పటికే ఐదుసర్కిళ్లలో విజయవంతంగా ప్రారంభించామని,గుజరాత్‌, యుపి, తమిళనాడు వంటి సర్కిళ్లలో 4జి సేవలు ప్రారంభిస్తామన్నారు. టెలి కాం రాబడుల్లో 60శాతం డేటాకే వృద్ధి ఉన్నదని ఎపి, తెలంగాణ ప్రాంతాల్లో తమకు 6.5 మిలియన్ల కస్టమర్లు ఉన్నట్లు ఆయన తెలిపారు. 11శాతం మార్కెట్‌ వాటా ఉందని, మొత్తం 43భారీ స్టోర్లు, 225 మినిస్టీర్లు పదివేలకుపైగా సైట్లు ఆధునీకరించామన్నారు. వొడాఫోన్‌యుతో ప్రత్యేకించి నిరంతర మ్యూజిక్‌ డౌన్‌లోడ్‌ సదుపాయంతోపాటు, ఇంటర్నెట్‌, కాల్స్‌, వంటి వాటిలో యువత అభిరుచులకు అనుగుణంగా ఉంటుందన్నారు. అలాగే తొలిసారిగా 60 ఎంబి డేటాను రుణంగా పొందేఅవకాశం ఉందన్నారు. మూడునెంబర్లకు అతితక్కువ ఛార్జితో కాల్స్‌సదు పాయం ఉందన్నారు. ప్రీపెయిడ్‌ యూజర్లకోసం డేటా పగలు రాత్రితేడా లేకుండా వినియోగించు కోవచ్చు. ముగ్గుస్నేహితులతో 3బడ్డీ లైఫ్‌లైన్స్‌ పేరిట తక్కువధరలకే నిమిషానికి 20 పైసలు చొప్పున కాల్స్‌చేసుకునే సదుపాయం ఉందని ట్యాండన్‌ వివరించారు. డేటా అప్పుకోసం డేటాలోన్‌ 144కు ఎస్‌ఎంఎస్‌ చేయాలని సూచించారు. మైవొడాఫోన్‌ యాప్‌ద్వారా ప్రీమియం వొడాఫోన్‌ మ్యూజిక్‌ యాప్‌పై రెండునెలల కొనుగోళ్లతో సంగీతం కస్టమర్లు పొందే వీలుందని ట్యాండన్‌ వివరించారు.